# H O T Ă R Â R E

**privind aprobarea întocmirii Planului Urbanistic Zonal pentru parcela A-254-1-4 in vederea introducerii in intravilan si stabilirii condiţiilor urbanistice pentru desfăşurarea de activităţi economice**

Consiliul Local al oraşului Techirghiol, întrunit în şedinţa ordinară din data de **12.09.2013,**

Luând în dezbatere proiectul de hotărâre şi expunerea de motive prezentate de dl. Primar – Stan Adrian, avizul Comisiei pe domenii de specialitate nr.1 şi 2,

Având în vedere:

* cererea nr. 9045/2013 a S.C. PRODWOOD FOR TRADING & INDUSTRY S.R.L. ,
* raportul de specialitate nr.9045/2013 al Serviciului Urbanism, Patrimoniu Tehnic-Investitii,
* Legea nr. 50/1991 privind autorizarea executării lucrărilor de construcţii cu modificările şi completările ulterioare;
* Legea 350/2001 privind amenajarea teritoriului şi urbanismul,
* HG 525/1996 pentru aprobarea Regulamentului general de urbanism,
* HCJ CONSTANTA-249/13.08.2008 privind aprobarea unor reglementari aplicabile in aria de competenta a Consiliului Judetean CONSTANTA,

Văzând prevederile art.36 alin.2 lit.”c” şi alin.2, pct.5 lit. ”c” din Legea nr.215/2001 privind administraţia publică locală, rep.,

In temeiul prevederilor art.45, alin.2, din Legea nr.215/2001, privind administraţia publică locală, modificată şi completată,

**H O T Ă R Ă Ş T E :**

***Art. 1*** – Se aprobă efectuare PUZ parcela A 254-1-4-1 pentru introducerea in intravilan si stabilirii condiţiilor urbanistice pentru desfăşurarea de activităţi economice în suprafaţă de 2500 mp, cu următoarele vecinătăţi:

- la nord – Dc 100,

- la sud – A 254-1-4-2,

- la est – De 240,

- la vest - A 254-4-1, lot 3

***Art. 2 –*** Condiţiile de efectuare a PUZ-ului vor fi:

* 1. Terenul care urmează sa fie reglementat prin PUZ va fi cuprins intre:

- la nord – Dc 100,

- la sud – A 254-1-4-2,

- la est – De 240,

- la vest - A 254-4-1, lot 3

* 1. Din punct de vedere funcţional terenul va avea destinaţia de activităţi economice,
  2. Reglementările obligatorii constau în:
* Rezervarea a 5-7% pentru spatii verzi
* Regimul de înălţime P-P+2
* La efectuarea PUZ-ului se va ţine cont de faptul că în PUG-ul oraşului Techirghiol este propusă transformarea Dc 100(lăţime 10,00 m) în drum judeţean cu o lăţime de 24,00 m, conform H.C.L. 289/2009,
* Lăţimea celorlaltor drumuri din zona studiată va fi de 12,00 m. Iniţiatorul PUZ-ului va depune, în numele lui cât şi al proprietarilor parcelelor învecinate, acordul în formă autentică pentru o eventuală cedare a diferenţei de teren în vederea creării drumurilor de 12,00 m pentru accesul la loturile create prin PUZ.
* Înainte de aprobarea PUZ-ului, proprietarii parcelei A 254-1-4-1 vor da o declaraţie în formă autentică cu privire la realizarea, prin grija şi cheltuiala sa, a infrastructurii tehnico-edilitare necesare deservirii construcţiilor.
* PUZ-ul elaborat va fi întocmit pentru zona studiata cu respectarea conţinutului-cadru din Legea 350/2001 privind amenajarea teritoriului si urbanismul, HG 525/1996 pentru aprobarea Regulamentului general de urbanism si H.C.J. nr. 249/2008.
* In vederea aprobării PUZ-ului se vor prezenta 3 exemplare în original si 1 exemplar in format electronic dxf. si dwg. AUTOCAD 2002.

***Art.3*** –Secretarul oraşului va face publică prezenta hotărâre prin afişaj şi o va comunica instituţiilor şi persoanelor interesate, iar primarul o va duce la îndeplinire.

Hotărârea a fost adoptată cu un număr de 13 voturi pentru, - voturi împotrivă, 1 abţinere, din totalul de 15 consilieri în funcţie .

Techirghiol, astăzi – **12.09.2013.**

Nr. **152.**

***PREŞEDINTE DE ŞEDINŢĂ, SECRETAR ,***

***CONSILIER PAROŞANU NICULINA***