# H O T Ă R Â R E

**privind subvenţionarea cu 50% a abonamentelor de transport**

**pe ruta Techirghiol- Constanta pentru studenţi**

Consiliul Local al oraşului Techirghiol, întrunit în şedinţa ordinară din data de **12.09.2013,**

Luând în dezbatare proiectul de hotărâre şi expunerea de motive prezentate de dl. Primar: Stan Adrian, raportul comisiilor 1 şi 4, precum şi avizul de legalitate prezentat de secretarul oraşului,

Având în vedere:

* referatul nr. 9168/2013 al compartimentului Autoritate tutelară,
* Art. 176 din Legea învăţământului nr. 84/1995 modificată şi completată,
* Prevederile art.1 din Ordinul nr.329/13.02.2007 privind aplicarea normelor metodologice pentru elevii care beneficiază de decontarea cheltuielilor de transport ca urmare a faptului că nu pot fi şcolarizaţi în localitatea de domiciliu,

Văzând prevederile art. 36 alin.6, lit „a” pct.1 si 5 din Legea nr.215/2001 privind administraţia publică locală, rep.,

In temeiul prevederilor art.45 alin.1 din Legea nr.215/2001 privind administraţia publică locală, republicată,

**H O T Ă R Ă Ş T E :**

***Art.1*** – Se aprobă subvenţionarea în proporţie de 50% a abonamentelor studenţilor care urmează cursurile la zi, pentru transportul în comun pe ruta Techirghiol – Constanţa.

***Art.2*** – Subvenţionarea se acordă pentru anul universitar 2013 - 2014, atât pentru transportul cu microbuze, cât şi cu autobuze.

***Art.3*** – Facturile pentru decontarea abonamentelor se vor depune până la sfârsitul lunii în care au fost emise.

***Art.4*** – Secretarul oraşului va face publică prezenta hotărâre prin afişaj, o va comunica persoanelor şi instituţiilor interesate iar primarul o va duce la îndeplinire.

Hotărârea a fost adoptată cu un număr de 13 voturi pentru, - voturi împotrivă, - abţineri, din totalul de 15 consilieri în funcţie .

Techirghiol , astăzi – **12.09.2013.**

Nr**. 146.**

***PREŞEDINTE DE ŞEDINŢĂ , SECRETAR ,***

***CONSILIER PAROŞANU NICULINA***